|  |
| --- |
|  |
| **Nome** | Moi... Lolita |
| **Artista** | Alizée |
| **Álbum** | Gourmandises |
| **Lanzamento** | Xuño de 2000 |
| **Formato** | CD single, CD maxi |
| **Estilo** | Pop |
| **Duración** | 03:45 |
| **Discográfica** | Polydor |
| **Produtor** | Laurent Boutonnat |
| **Escritor** | Mylène Farmer |
| **Director** | Laurent Boutonnat |
| **Sinxelo posterior** | L'Alizé |
| **Ligazón externa** | - "Moi... Lolita" |

***Moi... Lolita***, (en galego, *Eu... Lolita*), é o single debut da cantante francesa Alizée, a canción foi lanzada o ano 2000. Foi popular en Francia, España, Bélxica, Austria, Países Baixos, Siria, Ucraína, Grecia, Rusia, Italia, Alemaña, Polonia e no Reino Unido. É unha das poucas cancións en francés, ou en calquera outro idioma que non sexa o inglés, en ser un *hit Top 10* do Reino Unido.

A canción foi escrita por Mylène Farmer e composta por Laurent Boutonnat.

Letra e música
--------------

A canción, como a maioría dos temas compostos por Mylène Farmer, fai referencias a personaxes literarios, escritores e utiliza metáforas cun texto rebuscado e complexo.

A canción foi fundamental para mostrar a imaxe de Alizée como o dunha sedutora Lolita, personaxe da novela de Vladimir Nabokov.

A letra da canción tamén fai varias referencias á cantante e autora do tema Mylène Farmer.

A música foi composta integramente por Laurent Boutonnat.

Vídeo
-----

Alizée durante o concerto "Les Enfoirés charity" no ano 2013 en París.
O vídeo de *Moi... Lolita* desenvólvese no que parece ser un campo de trigo e Alizée interpreta un papel, Lolita. Na primeira parte ela foxe dun pretendente, pídelle cartos e vaise. Máis tarde chega á súa casa, a súa madrastra, que está tendendo a roupa, enfádase e bérralle, logo lánzalle un cesto con roupa mollada. Alizée e a súa irmanciña (no vídeo), toman o autobús mentres o seu pretendente trata de alcanzala. Na segunda parte, Alizée atópase no que parece ser unha discoteca, senta á súa irmanciña e vaise cambiar e maquillarse. Despois ponse a bailar. Ao longo do vídeo Alizée canta nun estudio. Ao final, regresan á su casa, o pretendente, vai tras delas. O vídeo estreouse o 26 de xullo de 2000, no programa de televisión francesa M6, e foi dirixido por Laurent Boutonant.

Estatísticas
------------

A pesar de non acadar a primeira posición en Francia, a canción é unha das súas cancións de maior éxito neste país, estivo no top 5 durante 24 semanas consecutivas, pero foi incapaz de alcanzar a primeira posición por "Les Rois du monde" de Gregori Baquet, Damien Sargue e D'Avila que foi número 1 durante 17 semanas seguidas.

Cando o seguinte single "L'Alizé" alcanzou o número 1, "Moi... Lolita" atopábase aínda na posición número 3. A canción foi certificada co disco de oro dous meses despois do seu lanzamento, e eventualmente co disco de diamantes pola SNEP por un mínimo de 750.000 copias vendidas. En total, a canción vendeu máis de 1.282.000 de copias, converténdose no trixésimo primeiro single máis vendido en Francia.

Novas versións
--------------

Alizée sacou unha nova versión desta canción debido a que posúe os dereitos da letra, pero non da música. Esta versión foi cantada por primeira vez no programa *Star Academy* no ano 2007. Esta versión foi editada quitando o famoso *lo-li-ta* por ser similar a unha parte dunha canción de Madonna, e foi a que utilizou dende entón en presentacións de TV e nos seus concertos.

En 2010 sacou unha nova versión deste éxito, regresando á letra orixinal utilizando o famoso *lo-li-ta*, esta versión foi producida por Chateau Marmont tendo un son máis electrónico, e foi presentada o día 12 de maio no programa *Generation 90*, sendo transmitido oficialmente o 31 de xullo do 2010.

Compilacións
------------

CD single - Francia
1. "Moi... Lolita" (versión sinxela)
2. "Moi... Lolita" (versión con piano)

CD single - Reino Unido
1. "Moi... Lolita" (versión sinxela) — 4:16
2. "Moi... Lolita" (Lola remix) — 6:30
3. "Moi... Lolita" (illicit full vocal mix) — 8:05
4. "Moi... Lolita" (CD rom vídeo) — 4:50

CD maxi - Alemaña
1. "Moi... Lolita" (edición para radio) — 3:40
2. "Moi... Lolita" (versión sinxela) — 4:16
3. "Moi... Lolita" (Lola remix) — 6:30
4. "Moi... Lolita" (hello helli t'es a dance mix) — 5:50
5. "Moi... Lolita" (Lolidub remix) — 3:45
6. "Moi... Lolita" (versión con piano) — 4:20

| Estado | Posición | Semanas | Semanas no Chart |
| --- | --- | --- | --- |
| España | 1 | 3 | 9 |
| Italia | 1 |  |  |
| Bélxica | 12 |  |  |
| Francia | 2 | 1 | 1 |
| Países Baixos | 2 |  |  |
| Alemaña | 5 |  |  |
| Austria | 5 |  |  |
| Dinamarca | 9 |  |  |
| Reino Unido | 9 |  |  |
| Suíza | 11 |  |  |
| Suecia | 1 |  |  |
|

### Certificacións

| País | Certificación | Data | Vendas certificadas |
| --- | --- | --- | --- |
| Francia |  | 2000 | 750,000 |
| Holanda |  | 2002 | 40,000 |
| Suíza |  | 2002 | 40,000 |

Véxase tamén
------------

### Ligazóns externas

* Vídeo da canción en YouTube

|  |  |
| --- | --- |
| Control de autoridades | 
* Wd: Q26402
* MusicBrainz: ID

 |